open-index/open-wikipedia-markdown huggingface dataset:
Démonim

**Démonim** atawa **gentilik** mangrupa kecap nu digunakeun pikeun populasi hiji wewengkon.

Basa Inggris miboga loba cara pikeun nyieun démonim, kawas kalawan nambihkeun sufiks dina ahir kalimah, conto:
* *-an* (America → American, Rome → Roman)
* *-ian* (Paris → Parisian, Russia → Russian)
* *-ine* (Florence, Latin *Florentia* → Florentine) 
* *-ite* (Vancouver → Vancouverite, Moscow → Muscovite) (kalobaannana kota)
* *-er* (London → Londoner) (kalobaannana kota)
* *-eno* (Los Angeles → Angeleno atawa Los Angeleno, ngagunakeun *eño*, sufiks basa Spanyol, pikeun démonim)
* *-ish* (Spain → Spanish, Denmark → Danish) (kalobaannana nagara)Judea/Jewish/Jew atawa Judéan; Poland/Polish/Pole)
* *-ese* (Taiwan → Taiwanese, Vienna → Viennese, Tyrol → Tyrolese)
* *-i* (Iraq → Iraqi, Bengal → Bengali) (kalobaannana patempatan Wétan Tengah jueung Asia Kidul)
* *-ic* (*Hispania* → Hispanic)
* *-iote* (Cyprus → Cypriote, Phanar → Phanariote), utamina pikeun patempatan ka-Yunania-an

## Tumbu kaluar 
* Alphabetical list of world demonyms
* Demonyms of the World
Wanci Usum Panas Éropa Tengah

**Wanci Usum Panas Éropa Tengah** (, disingket **CEST**) mangrupa salah sahiji ngaran ti wanci Usum Panas nu digunakeun di zona wanci UTC+2, 2 jam di payuneun Wanci Universal Kakoordinasi. Hal ieu digunakeun salaku wanci usum panas siang di loba nagara-nagara Éropa. Dina usum tiis, Wanci Éropa Tengah (UTC+1) digunakeun.

## Panganggoan 
Nagara-nagara jeung wewengkon di handap ngagunakeun Wanci Usum Panas Éropa Tengah dina usum panas, antara 01:00 UTC dina poé Minggu panungtungna bulan Maret jeung 1:00 dina poé Minggu panungtungna bulan Oktober.
* Albania, ti 1974
* Andorra, ti 1985
* Austria, ti 1980
* Bélgia, ti 1980
* Bosnia jeung Hérzégovina, ti 1983
* Kroasia, ti 1983
* Céko, ti 1979
* Dénmark (métropolitan), ti 1980
* Perancis (métropolitan), ti 1976
* Jérman, ti 1980
* Gibraltar, ti 1982
* Hungaria, ti 1980
* Italia, ti 1966
* Liechtenstéin
* Luksemburg, ti 1977
* Malta, ti 1974
* Monako, ti 1976
* Monténégro, ti 1983
* Walanda (métropolitan), ti 1977
* Norwégia, ti 1980
* Polandia, ti 1977
* Makédonia, ti 1983
* San Marino, ti 1966
* Sérbia, ti 1983
* Slovakia, ti 1979
* Slovénia, ti 1983
* Spanyol (iwal Kapuloan Canary), ti 1974
* Swiss, ti 1981
* Swédia, ti 1980
* Vatikan, ti 1966
CEST digunakeun ogé di taun 1993—1995 di Portugal jeung 1998—1999 di Lithuania.
Merak Héjo

**Merak Héjo** *(Green Peafowl)* anu dina basa ilmiah disebut *Pavo muticus* nyaéta salah sahiji ti tilu spésiés merak anu aya di dunya. Satwa anu aya di Cina, Vietnam sarta Indonésia ieu miboga bulu-bulu anu éndah. Sumawona Merak Héjo jalu anu mibanda buntut panjang anu sanggup ngabébérkeun jangjangna kawas kipas. Tapi malahan alatan kaéndahan éta anu mawa petaka pikeun kahirupan satwa langka sarta ditangtayungan ieu.

Dina usum anakan, manuk jalu mamérkeun bulu buntutna di hareup manuk awéwé. Bulu-bulu panutup buntut dibuka nyieun kipas kalayan bintik ngawangun panon. Manuk awéwé netaskeun tilu nepi ka genep endog sanggeus nyileungleum dina tumpukan daun sarta régang di luhur taneuh lilana sabulan. Anakna baris terus padeukeut kalayan indukna nepi ka usum kimpoi saterusna, sanajan geus bisa hiber dina umur anu masih pohara ngora.

Populasi Merak Héjo sumebar di leuweung kabuka kalayan padang jukut di Republik Rahayat Cina, Viétnam, Myanmar sarta Jawa, Indonésia. Saméméhna Merak Héjo kapanggih ogé di India, Bangladésh sarta Malaysia, tapi ayeuna geus punah di daérah éta mah. Sanajan ukuranana badag, manuk éndah, langka, sarta ditangtayungan ieu bisa hiber.

Di Indonésia, Merak Héjo ngan aya di Pulo Jawa. Habitatna mimitian ti dataran pendék nepi ka tempat-tempat anu luhur. salah sahijina anu masih bisa kapanggih aya di Taman Nasional Alas Purwo, Jawa Wétan. Sajaba ti éta kira-kira masih aya di Taman Nasional Tungtung Kulon, sarta Taman Nasional Meru Betiri.

Populasi Merak Héjo terus ngurangan. Ieu dibalukarkeun ku garahna habitat sarta perburuan liar. Manuk langka anu éndah ieu diburu pikeun dicokot buluna atawa diperdagangkeunn minangka béntang peliharaan. Pikeun nyingkahan kepunahan manuk langka ieu ditangtayungan undang-undang. Di Pulo Jawa kiwari jumlah Merak Héjo kira-kira henteu leuwih ti 800 buntut.

*International Council for Bird Preservation* geus netepkeun manuk merak ieu minangka spésiés anu ampir punah. *CITES*, ngasupkeun Merak Héjo dina kategori Appendix II. Sedengkeun *Red List Authority-iucn*, dina data anu dirilis dina bulan Oktober 2009 geus naékkeun status Merak Héjo *(Pavo muticus)* ti vulnerable (VU atawa ”rentan”) jadi endangered (EN atawa “genting”).

Merak héjo pembiakanna nyaéta manéhna mengeram 4-6 siki endog sarta jangka mangsa penetasan 26-28 poé.

## Rujukan
Beubeur

**Beubeur** nyaéta papakéan tina lawon nu dibeulitkeun sababaraha beulit kana cangkéng pikeun mageuhan samping atawa sarung nu keur dipaké supaya ulah morosot. 

## Sajarah Beubeur
jmpl
Sajarah beubeur nyaéta ti taun 300 SM, di mana manusa mimiti nambangan logam mulia. 
Dina périodeu paruh kadua abad ka-19 nepi ka Perang Dunia kahiji, beubeur nyaéta bagian dekoratif sarta utilitarian saragam, hususna di kalangan perwira.

## Beubeur jaman Kiwari
Abad ka-19 beubeur ngeuyeuban dunia *fashion item* anu nyirikeun *maskulinitas*. Ngan ayeuna mah beubeur téh jadi produk mode linta gender jeung mangrupa salah sahiji  *must-have-item* hususna awéwé. Beubeur dipakéna dina handapeun dada saperti obi, aya ogé anu dina cangkéng.   
Trén 2011, beubeur henteu gedé saperti ikat jiga dina taun 2010, tapi dina trén taun ieu leuwih ipis jeung leiwih panjang.  Sedengkeun  di DKNY, beubeur jdi diménsi anu ngeuyeuban monokromatik. Anapon di label *highstreet Topshop*  jeung *J.Crew*, beubeur ipis dina pelet méré mamanis anu aya *chic* anu bisa katingalina  kasual. Phoebe Roberts, éditor situs vogue.co.uk ngébréhkeun yén beubeur anu tina kulit miboga ukuran anu ipis mangrupa  *must-have-item*  pikeun taun 2011.

## Catetan
Wanci Éropa Tengah

**Wanci Éropa Tengah** atawa dina basa Inggris disebut **Central Européan Time (CET)** mangrupa ngaran zona wanci nu loba digunakeun ku nagara-nagara Éropa jeung Afrika bagian kalér jeung miboga bébéda wanci +1 tina UTC.

Nagara-nagara nu kaasup dina zona wanci ieu di antarana:
* Afrika Tengah
* Aljazair
* Angola
* Bénin
* Chad
* Guinéa Khatulistiwa
* Gabon
* Kamérun
* Kongo, RD (daérah kulon)
* Kongo
* Niger
* Nigeria
* Tunisia

Teras nagara-nagara jeung wewengkon di handap ngagunakeun **Wanci Eropa Tengah** ngan dina usum tiis, antara tabuh 1:00 UTC dina poé Minggu panungtungna bulan Oktober nepi ka poé Minggu panungtungna dina bulan Maret:

* Albania, ti 1914
* Andorra, ti 1946
* Austria, ti 1893
* Bélgia, dina taun 1914–19 jeung ti 1940
* Bosnia jeung Hérzégovina, ti 1884
* Kroasia, ti 1884
* Céko, ti 1891
* Dénmark, ti 1894
* Perancis ti 1940 iwal 1944–45
* Jérman, ti 1893
* Gibraltar, ti 1957
* Hungaria, ti  1890
* Italia, ti  1893
* Liechtenstéin, ti 1894
* Luksemburg, dina taun 1904–18 jeung ti 1940 
* Makédonia, ti 1884
* Malta, ti 1893
* Monako, ti 1945
* Monténégro, ti 1884
* Norwégia, ti 1895
* Polandia, dina taun 1915–18 jeung ti 1922
* San Marino
* Sérbia, ti 1884
* Slovakia, ti 1890
* Slovénia, ti 1884
* Spanyol, ti 1946 (iwal Kapuloan Canary)
* Suis, ti 1894
* Swédia, ti 1900
* Vatikan
* Walanda, ti 1940
Francophonie

thumb|250px|Bandéra Francophonie
**Francophonie** mangrupa hiji organisasi nu diwangun ti nagara-nagara francophone. Organisasi ieu diwangun dina 1970 ku 20 nagara. Piagamna nyebutkeun yén Francophonie boga pancén ngoordinasikeun ékonomi, kaasup hubungan niaga; komunikasi; kabudayaan; kawarganagaraan, paspor, jeung visa; sosial; jeung kaséhatan. Markas Francophonie aya di Paris.

## Anggota 
Anggota Francophonie ayeuna (jeung taun gabung):

* Afrika Tengah-1973
* Albania-1999
* Andorra-2004
* Arménia-2004
* Austria-2004
* Bélgia-1970 (pawangun)
* Bénin-1970 (pawangun)
* Bulgaria-1993
* Burkina Faso-1970 (pawangun)
* Burundi-1970 (pawangun)
* Chad-1970 (pawangun)
* Céko-1999
* Djibouti-1977
* Dominika, Rép.-1979
* Gabon-1970 (pawangun)
* Géorgia-2004
* Ghana-2006
* Guinéa-1981
* Guinéa-Bissau-1979
* Guinéa Khatulistiwa-1989
* Haiti-1970 (pawangun)
* Hungaria-2004 (pawangun)
* Kamboja-1993
* Kamérun-1991
* Kanada-1970 (pawangun)
* Komoro-1973
* Kongo, RD-1977
* Kroasia-2004
* Laos-1991
* Latvia-2008
* Libanon-1973
* Lithuania-1999
* Luksemburg-1970 (pawangun)
* Madagaskar-1970 (pawangun)
* Makédonia-2001
* Mali-1970 (pawangun)
* Maroko-1981
* Mauritania-1980
* Mauritius-1970 (pawangun)
* Mesir-1983
* Moldova-1996
* Monako-1970 (pawangun)
* Mozambik-2006
* New Brunswick-1977
* Niger-1970 (pawangun)
* Perancis-1970 (pawangun)
* Polandia-1996
* Quebec-1971
* Rumania-1993
* Rwanda-1970 (pawangun)
* Saint Lucia-1981
* Sao Tome jeung Principe-1980
* Sénégal-1970 (pawangun)
* Seychelles-1976
* Siprus-2006
* Slowakia-2002
* Slovenia-1999
* Suis-1996
* Tanjung Vérdé-1996
* Togo-1970 (pawangun)
* Tunisia-1970 (pawangun)
* Ukraina-2006
* Vanuatu-1979
* Vietnam-1970
* Yunani-2004

## Tumbu kaluar 
* Loka resmi
Sarung

thumb|200px|right|Bapa-bapa maké Sarung
**Sarung** mangrupa lawon anu baku dipaké ngabunian bagian awak ti semet beuteung ka handap, sarta tungtungna ti gigir dikaput disambungkeun basa lemesna **sinjang**.

## Sajarah jeung kamekaran
Tékstil mangrupa industri pelopor di éra Islam. Sumebarna sarung lain ngan di Semenanjung Arab, tapi nepi ka Asia belah kidul, Afrika, nepi ka Amerika jeung Eropa.

## catetan
Héndarso

**Héndarso** nénéhna **Darso,** .  Salila leuwih ti 45 taun, Hendarso satia midangkeun  calung, musik tina awi,anu saterusna dihijikeun jeung dangdut atawa pop.. kungsi milu jeung Band anu dipiboga ku Puseur Persenjataan Kavaleri Bandung. Anjeunna kungsi ngarandeg saheulaanan nyieun karya, lantaran kakeunaan perkara G 30 S/PKI. Dina taun 1968, anjeunna mitembeyan deui karirna bareng jeung lanceukna Uko Hendarso. Midangkeun musik kalayan instrumén utama "calung" kalawan salah sahiji lagu anu kawentarna nyaéta .

Ku arahan S. Hidayat Darso diajak minton di Radio Républik Indonésia babarengan jeung grup Baskara Saba Désa.. Teu sawatara lila Asmara Record ngarékam  pidangan Darso kana pita kaset.  Sawatara lagu anu kaceluk nyaéta "Kembang Ujung", "Cangkurileung", sarta "Panineungan". Dina taun 90-an ngaran Darso beuki kawentar sanggeus TVRI mindeng mintonkeunana. Darso ogé ngamimitian maké parabot musik séjéna kawas tarompét sarta organ rupa musik anu kungsi dipidangkeun sajaba pop Sunda ogé dangdut.  Hariringna anu kaceluk dina mangsa harita nepi ka kiwari nyaéta "Randa Geulis", "Maribaya", "Dina Amparan Sajadah", jeung "Kabogoh Jauh". 

## Pangajén 
Dina taun 2005 manéhna meunang pangajén ti Gubernur Jabar Danny Setiawan mangrupa Kasinugrahan Musik Jabar 2005 sarta dina taun 2009 manéhna meunang ogé pangajén ti Walikota Bandung Dada rosada mangrupa Kasinugrahan Budaya Dayeuh Bandung 2009.

## Tilar dunya 
Darso ngantunkeun poé Senén, tanggal 12 Séptember 2011, jam 15.00 WIB, di *Rumah Sakit Soreang*, Kabupatén Bandung.. Mun diwincik tina mintonkeun seni Sunda, Darso téh kaasup salah sahiji inohong musik pop sunda. Loba hasil karyana, disaluyukeun keur ngahirupkeun musik Sunda. Pangabisana ngahijikeun musik Sunda pituin (Sunda) jeung Musik Pop jadi kakuatan nepi ka masarakat méré pangajén minangka *Legenda Pop Sunda*. Teu dipikanyaho sacara pasti ngeunaan cukang lantaran maotna mah.

## Rujukan
Guramé

**Gurame** (*Osphronemus goramy*) nyaéta spésiés lauk cai tawar ti kulawarga Osphronemidae anu miboga ajén ékonomi sarta budaya anu luhur di Tatar Sunda. Ieu lauk asalna ti Asia Tenggara sarta parantos dipiara sacara turun-tumurun di balong-balong masarakat Sunda.Iei  jinis lauk cai anu biasa didahar ku manusa. 

## Riwayat Taksonomi 
Lauk guramé munggaran ditalungtik sarta didéskripsikeun sacara ilmiah ku **Bernard Germain de Lacépède** dina taun 1801 dina buku monumentalna *Histoire Naturelle des Poissons*.

## Pemerian (Ciri Mandiri) 
Wangun awakna gepéng tur rubak.

Jenis lauk guramé anu dipikawanoh ku masarakat dumasar kana wangunna aya dua nyaéta guramé soang jeung guramé Jepang. Guramé soang awakna rada manjang, sisitna ogé rubak, panjangna bisa nepi ka 65&nbsp;cm, sedengkeun beuratna bisa nepi ka 8 kilo. Guramé Jepang awakna rada pondok, sisitna ogé laleutik panjangna gé ngan ukur nepi ka 45&nbsp;cm, beuratna kurang ti 4,5 kilo. Lamun ditilik tina warnana, aya tilu rupa guramé, nyaéta guramé hideung, bodas sarta belang.

## Réspirasi sarta Mijahkeun 
Lauk guramé kaasup kana ordo *Anabantiformes*, nyaéta kelompok lauk anu miboga alat napas tambahan mangrupa *labirin*.  Organ ieu ngamungkinkan guramé pikeun nyokot oksigén langsung tina hawa bebas, sahingga tiasa hirup dina cai anu kirang oksigén. Salian ti éta, guramé unik margi indung jaluna bakal nyieun *sayang* (sarang) tina tapas kalapa atawa jukut pikeun neundeun endog sarta ngajagana nepi ka meubeut.

## Referensi
Spanyol

**Karajaan Spanyol** (basa Spanyol jeung Galisia: *Reino de España*, Katalan: ''Regne d'Espanya*, Basque: *Espainiako Erresuma*) mangrupa hiji nagara di Éropa kidul-kulon nu, bareng jeung Portugal, aya di Samenanjung Ibéria. Wates darat Spanyol jeung Éropa nyaéta Pagunungan Pirenia jeung Perancis sareng Andorra. Wewengkonna ogé diwangun ti kota Ceuta jeung Melilla di Afrika Kalér, Kapuloan Canary di Samudra Atlantik, jeung rupa-rupa pulo di Laut Tengah.

## Géografi 
Téritori Spanyol diwatesan ku Portugal di kulon, sarta Gibraltar jeung Maroko di kidul. Spanyol tepung wates jeung Perancis sareng Andorra di kalér-wétan dina Pagunungan Pirenia. Wates lautna nyaéta Samudra Atlantik di kulon jeung Teluk Biscay di kalér sarta Laut Tengah di wétan, di mana Spanyol miboga wewengkon Kapuloan Balearik. Di kidul, aya Selat Gibraltar. Kota-kota di Spanyol kalawan jumlah padumuk nu panglobana nyaéta Madrid, Barcelona, Valencia, Sevilla, jeung Málaga.

Iklim Spanyol dibagi kana opat bagian:
* Méditérania
* Wewengkon jero
* Basisir kalér
* Canary

## Babagian administratif 
Spanyol dibagi kana 50 prpvinsi, dikategorikeun dina 17 wewengkon otonomi jeung 2 kota otonom nu miboga otonomi nu lega.

### Wewengkon otonomi 
Spanyol diwangun ti 17 wewengkon otonomi (*comunidades autónomas*) jeung dua kota otonom (*ciudades autónomas*; Ceuta jeung Melilla).

* Andalusia (atawa *Andalucía*)
* Aragon
* Asturias
* Kapuloan Balearik
* País Vasco (atawa *Basque Country*)
* Kapuloan Canary (*Islas Canarias*)
* Cantabria
* Castile-La Mancha (*Castilla-La Mancha*)
* Castile dan Leon
* Katalonia
* Extremadura
* Galicia
* La Rioja
* Madrid
* Murcia
* Navarre
* Valencia

### Propinsi 
thumb|400px|Wewengkon otonomi Spanyol

Karajaan Spanyol dibagi ogé kana 50 propinsi (*provincias*). Wewengkon otonomi ngategorikeun sababaraha propinsi (Extremadura, contona, diwangun ti dua propinsi: Cáceres jeung Badajoz). Wewengkon otonomi Asturias, Kapuloan Balearik, Cantabria, La Rioja, Navarre, Murcia, jeung Madrid masing-masing diwangun ti hiji propinsi. Tradisionalna, propinsi-propinsi éta dibagi deui kana *comarcas*.

### Wewengkon kadaulatan 
Aya lima énklave (*plazas de soberanía*) di laut basisir Afrika: kota Ceuta jeung Melilla diparéntah salaku kota-kota otonom, hiji status nu aya di antara kota jeung wewengkon otonomi; kapuloan Islas Chafarinas, Peñón de Alhucemas, jeung Peñón de Vélez de la Gomera aya dina pamaréntahan langsung Spanyol.

Ceuta jeung Melilla, sanajan resmina sanés mangrupa *comarcas'', miboga status istiméwa ogé.

## Ékonomi 
Ékonomi Spanyol mangrupa sistem ékonomi campuran nu panggedéna kasalapan di dunya jeung kalima di Éropa dumasar kana GDP. Spanyol ogé mangrupa invéstor nu panggedéna katilu di dunya.. Pariwisata jeung industri mobil minangka salah sahiji widang nu paling dipinunjulkeun ku Spanyol.

## Réferénsi 
## Tempo ogé 
* Daptar nagara

## Tumbu kaluar 
*  Portal resmi
Merak Biru

**Merak Biru** atawa Merak India, anu dina ngaran ilmiahna *Pavo cristatus* nyaéta salah sahiji manuk ti tilu spésiés manuk merak. Merak Biru miboga bulu anu warna Biru gelap mengilap. Manuk jalu dewasa ukuranana badag, panjangna bisa ngahontal 230&nbsp;cm, jeung panutup buntut anu pohara panjang boga warna héjo métalik. Populasi Merak Biru sumebar di leuweung kabuka kalayan padang jukut di India, Pakistan, Sri Lanka, Nepal sarta Bhutan. Saméméhna spésiés ieu kapanggih ogé di Bangladésh, tapi ayeuna kamungkinan badag geus punah di ditu.

Merak jalu nyaéta ngawayuh spésiés, miboga pasangan leuwih ti hiji. Dina usum berbiak, manuk jalu mamérkeun bulu buntutna di hareup manuk bikang. Bulu-bulu panutup buntut dibuka nyieun kipas kalayan bintik ngawangun panon boga warna biru. Manuk bikang biasana netaskeun tilu nepi ka genep endog.
Pakan manuk Merak Biru diwangun ti rupa-rupa biji-bijian, pucuk jukut sarta dangdaunnan, rupa-rupa gegeremet, sarta sagala rupa jenis sato leutik kawas cacing, lancah sarta kadal leutik.

## Rujukan
Ukraina

**Ukraina** mangrupa hiji nagara peupeusan Uni Soviét nu aya di Éropa Wétan. Dina basa Slavia, *Ukraina* hartina "daérah pawatesamn". Ukraina tepung wates jeung Rusia di beulah kalér-wétan; Bélarus di kalér; Polandia, Slovakia, jeung Hungaria di kulon; Rumania jeung Moldova di kidul-kulon; jeung Laut Hideung sarta Laut Azov di kidul. Ibu kota jeung sakaligus kota panggedéna di Ukraina nyaéta Kiév (*Kyiv*).

## Babagian administratif 
thumb|320px|right|Peta Ukraina
Ukraina dibagi kana 24 oblast (propinsi) jeung hiji républik otonom (*avtonomna respublika*), Crimea. Tambihannana, kota Kiev jeung Sevastopol, miboga status légal istiméwa. 24 oblast jeung Crimea dibagi kana 490 *raion* (distrik), atanapi unit administratif tingkat dua. Rarata aréa ti hiji raion Ukraina nyaéta ; rarata populasi ti hiji raion nyaéta 52.000 urang.

## Réferénsi 
## Tempo ogé 
* Daptar Inohong Ukraina
* Daptar nagara

## Tumbu kaluar 
*  Loka Kaprésidénan
Sendal

thumb|250px| Sendal

**Sendal** mangrupa salah sahiji jinis sarampah, nyaéta kabéh nu sok dipaké dina dampal suku jelema jero leumpang. Jinis séjénna ti sarampah nu sarupa fungsina jeung sendal téh nyaéta tarumpah, teplék, selop, bakiak, jeung sapatu. Bahan-bahan ieu ditalikeun dina tapak suku ku tali kulit anu saterusna diikat kira-kira dina suku. Minangka titik perbandingan, sapatu primitif dipidangkeun dina lukisan batu anu asalna ti période (Batu Jaman) ahir Paléolitik kira-kira 15.000 taun katukang. Aya penggambaran ti sandal jepit di mural Mesir kuna dina astana sarta kuil-kuil ti kira-kira 4.000 SM.

Tumuwuhna sandal jepit geus jadi bagian ti sakabéh parobahan umum dina mode salila dua puluh taun pamungkas, alatan geus jadi leuwih antaré sakabéh pikeun acara sapopoé.
Casual Friday ngalonggarkeun dina naon anu dianggap pakéan kantor anu pas geus nyieun konsumén leuwih fleksibel ngeunaan pakéan kasual. Kiwari, geus aya perhatian média nu jembar di Amérika Sarikat ngeunaan naha flip-flop atawa sendal mangrupa pakéan anu luyu pikeun dipaké ka White House pikeun papanggih présidén. Dua puluh taun katukang mah sawala nu kasebut tadi moal kungsi dianggap.

Busana geus jadi pendorong pasar konci pikeun alas suku, kaasup sendal. Salila sawatara taunpamungkas, alas suku geus jadi fashion item utama - lain ngan saukur jadi produk pelengkap pikeun pakéan. Kelir, pola, lawon sarta gaya geus jadi laér leuwih wani sarta gaya parobahan leuwih mindeng.

## Rujukan
Vatikan

**Vatikan**, kalawan ngaran resmi **State of the Vatican City** (, mangrupa nagara merdika nu aréana pangalitna di dunya. Vatikan mangrupa hiji énklave nu aya dina wewengkon kota Roma di Italia. Vatikan mangrupa padumukan Paus jeung wewengkon Tahta Suci, otoritas puseur Garéja Katolik.

## Tempo ogé 
* Daptar nagara
* Italia
* Katolik
* Konsili Ekumenis
* Konsili Vatikan Kadua
* Konsili Vatikan Kahiji

## Réferénsi jeung Catetan suku 
## Tumnbu kaluar 
* Loka resmi
Garpu

**Garpu** nyaéta parabot dahar, panyocog kadaharan, sabalikna tina garpu nyaéta séndok. Garpu leutik gunana pikeun nyocog kuéh nu rek di huapkeun. Jaman baheula mah ngagunakeun régang leutik bercabang minangka sarupaning garpu alamiah pikeun nyokot daging.  Sawatara ahli boga pamadegan yén garpu magrupa jamparing, sarta yén dina awalna garpu nyaéta sarupaning tusuk huntu anu dipaké pikeun nyokot sésa kadaharan di antara huntu.

Garpu anu sakumaha urang wawuh mimiti ngan dipaké pikeun masak sarta nyekel daging bari dipotong-potong. Garpu-garpu anu kahiji ieu panjang sarta beranting dua, sarta dijieun ti beusi, tulang, sarta kai teuas. Sanggeus waktu anu pohara lila, garpu kakara ditarima sacara umum pikeun dipaké dahar. 300 taun katukang, garpu mangrupa barang anu pohara ahéng di Éropa. Sabenerna di Perancis, saban jelema dahar jeung leungeun nepi ka abad ka-17. Komo di Karajaan Louis XIV anu megah kalayan perjamuan-perjamuan badag di karajaanna ogé euweuh anu ngagunakeun garpu.

Sabot jalma-jalma mimiti mimitian ngagunakeun garpu pikeun dahar, jalma-jalma séjén ngomongkeun yén maranéhanana miboga sikep pinilih teuing. Dina abad ka-16, jalma-jalma anu ngagunakeun garpu di Venice masih dianggap rada ahéng. Di Venice, unggal jelema dilayanan, di gigireunna péso sarta séndok, jeung garpu pikeun nyekel daging bari motongna, alatan maranéhanana nganggap hal éta mangrupa kalakuan goréng, ku kituna, jelema kudu nyabak daging ku leungeunna.

Saprak abad ka-17, tatakrama di méja makan mekar di kabéh lingkungan modérn. Garpu pérak mimiti muncul di sakumna Italia. Sarta nyanghareupan ahir abad ka-18, garpu éta ditarima minangka hiji kawajiban di imah jalma-jalma anu pangsopanna.

## Rujukan
Merak

**Merak** nyaéta kulawarga *Pavo Cristatus* sarta bisa kapanggih di leuweung. Populasi Merak Biru sumebar di leuweung kabuka kalayan padang jukut di India, Pakistan, Sri Lanka, Nepal sarta Bhutan. Saméméhna spésiés ieu kapanggih ogé di Bangladésh, tapi ayeuna kamungkinan badag geus punah di ditu.
Kecap merak sabenerna ngarujuk kana manuk jalu *(peafowls)*, sedengkeun bikang nyaéta *peahens*, sarta anu ngora nyaéta *peachicks*.

Pituin Asia, merak anu ayeuna bisa kapanggih di ampir saban benua, kaasup Asia, Afrika, Amérika Kalér sarta Éropa. Maranéhanana geus dipulasara di loba bagian ti bagian-bagian. Saméméhna merak dibiakkeun pikeun kadaharan tapi ayeuna geus dilarang di India.
buntut merak awéwé bisa miboga endog ngan sakali sataun, atawa sawatara kali sataun. Merak awéwé baris nyimpen endog leuwih loba, leuwih mindeng, jadi jauhkeun kana sarta aktivitas di kira-kira sayang, lamun hayang mibanda merak anu megarkeun endog ogé.

Sabuntut merak awéwé baris ninggalkeun sayang lamun manéhna ngarasa yén loba teuing kaributan anu lumangsung. Ogé, inget yén sayang endog baris jadi metot pikeun sato kawas rakun sarta musang. Hiji rakun bisa ngancurkeun sayang merak awéwé sarta endogna dina waktu anu pohara singget.

## Rujukan
Panic! at the Disco

**Panic! at the Disco** atawa sering disingkat **PATD** nyaéta grup musik anu dibentuk di Las Vegas, Nevada, Amerika Serikat taun 2004dugi ka 2023. Personil PATD ayeuna nyaéta Spencer Smith (drum) jeung Brendon Urie (vokal, gitar, piano). Taun 2008, PATD ngarilis album *PRETTY ODD* (label rekaman:*Decaydance Records*). Ieu album jadi jawara *tangga lagu* di Australia, sedengkeun di Amerika mah kadua. Album katiluna dirilis taun 2011 ayeuna, kalayan judul VICES & VIRTUES (label rekaman:*Decaydance Records*). Ieu album nunjukkeun éksisténsi PATD najan ngan nyésa 2 personil deui.

## Référénsi
Keane

[thumb|300px|Konsér Keane dina *Rock im Park* taun [2006]]
**Kéane** nyaéta grup musik asal Inggris anu sering disebut nganut aliran *piano rock*. Personil Kéane di antarana: Thomas Oliver Chaplin (Vokal, piano, organ, gitar), Timothy James Rice-Oxley (Piano, keyboard, bass, vokal latar), jeung Richard David Hughes (Drum, perkusi, vokal latar).. Kéane dibentuk di Battle, Sussex Wétan taun 1995 kalayan ngaran *The Lotus Eaters*. Ngaran *The Lotus Eaters* diganti jadi *Cherry Keane*, nyaéta ngaran hiji wanoja anu sering ngasuh Timothy jeung Thomas nalika leutik kénéh. Terus ngan *Cherry *Kéane* ieu disingkat jadi Keane.

## Diskografi
Keane mulai aktip taun 1997, sanggeus Tom asup ka grup. Sabudeureun taun 1999-2001, Keane ngarilis *single* maké label indepénden ( label Keane sorangan) *Zoomorphic*. *Single-single* anu dirilisna nyaéta: *Call Me What You Like* (kalayan lagu-lagu *Call Me What You Like, Rubbernecking*, jeung *Closer Now*) sarta *Wolf At The Door* (kalayan lagu-lagu *Wolf At The Door, Call Me What You Like*, jeung *She Has No Time*). 
Sanggeus loba ngarilis *single*, ahirna di Taun 2004, Keane ngarilis albumna kalayan judul *HOPES AND FéaRS*. Ieu album pernah jadi jawara dina *tangga lagu* musik Inggris. Diteruskeun kun album kaduana nyaéta *UNDER THE IRON Séa* taun 2006. Ieu album ogé bisa jadi jawara *tangga lagu*. Anu pamungkas, Keane ngarilis album katiluna *PERFECT SYMMETRY'' dina bulan Oktober 2008.

## Référénsi
Secondhand Serenade

thumb|200px|right|Secondhand Serenade nalika konsér di Bandung 8 Januari 2011
**Secondhand Serenade** nyaéta salah sahiji *band rock akustik* nu dipingpin ku vokalis jeung gitaris John Vesely. Vesely geus ngarilis tilu album studio nepi ka ayeuna tug dingaranan Secondhand Serenade: *Awake* dina taun 2007, *A Twist on My Story* taun 2008 jeung *Hear Me Now* taun 2010. 
Vesely digedékeun di San Fransisco Bay Area di kulawarga nu resep kana musik. Manéhna anak ti hiji musisi jazz professional.  Alatan kitu, manéhna geus teu ngarasa ahéng ka nu ngaranna musik. Ampir 8 taun maén bass di band-band lokal tur mintonkeun sajumlahing gaya kayaning *gaya ska* jeung *hardcore* pikeun *rock* jeung pop.  Sanggeus mangtaun-taun maén bass, Vesely milih maén gitar akustik milu ka *Ondrasik’s Five for Fighting*. 
Vesely mimiti nulis lagu sorangan nalika panggih jeung garwana Candice Vesely. Ngaran Secondhand Serenade sorangan mangrupa salah sahiji otobiografi. Numutkeun John Vesley, mimitina mah sabagéan gedé lagunatéh  dinyanyikeun ku garwana minangka serenades. 
*Awake*, album solo munggaranana medal dina taun 2005. Taun 2006 Secondhand Serenade jadi artis kahiji independen di *My Space*. Lagu-laguna dimaénkeun mangjuta-juta kali ngaliwatan situs. Tuluy Secondhand Serenade nandatangan kontrak jeung Glassnote Records, label anyar nu didistribusikeun ku Warner Brothers. 
  Vesely pipisahan jeung garwana dina taun 2008.  Tina pipisahan éta méré idé ka manéhna nepi ka ngaluarkeun  album *A Twist in My Story*.

## Referensi
Tiwu

**Tiwu** sabangsa manjah sagedé kaso. Tiwu anu bahasa Inggrisna *sugar cane* nyaéta tutuwuhan anu dipelakna pikeun bahan baku gula jeung vetsin.

## **Mangpaat Tiwu**
Salain pikeun bahan dasar gula bodas tiwu ogé miboga mangpaat séjéna saperti pikeun ubar tradisional. Tiwu nu dipaké ubar ilaharna tiwu hideung. Tiwu bisa jadi ubar pikeun panyakit jantung, carana keueum tilu akar tiwu hideung.  Akar tiwu dikumbah tuluy dikulub ku dua gelas cai nepi ka ngagolak jeung nepi ka jadi sagelaseun.  Cai ieu di inum dua kali sapoé. Sedengkeun pikeun ubar panas, siapkeun watang tiwu hideung sacukupna. Tuluy diperes nepi ka arah caina.  Cai tiwu téh diinumkeun ka nu gering panas.  Salain ti éta tiwu ogé bisa jadi ubar pikeun batuk, carana siapkeun 3-5 buku tiwu hideung, tuluy dibeuleum éta tiwu téh sanggeus kitu diperes nepi ka ngaluarkeun cai, tuluy inumkeun éta caina.

## **Kandungan Kimia**
Watang tiwu miboga kandungan cai gula anu kadarna nepi ka 20%.

File:COLLECTIE TROPENMUSEUM Suikerriet detailopname Java TMnr 60009147.jpg|Tangkal tiwu
File:COLLECTIE TROPENMUSEUM Oogst van suikerriet dat verwerkt zal worden in de suikerfabriek Gesiekan bij Jogjakarta TMnr 10028321.jpg|Perkebunan tiwu
File:Sugarcane Flowers in Java.jpg|kembang tiwu
File:Bamboos at home.jpg|Tiwu beureum

## catetan
Étti R.S.

**Étti Rochaeti Soetisna** atawa leuwih kasohor ku sebutan **Étti R.S**, salah sahiji sastrawan Sunda. Lahir di Ciamis tanggal 31 Agustus 1958. Ti leuleutik geus resep kana dongéng Sunda jeung sok remen maca sastra Sunda.

## Karya-karyana
Sajak-sajakna aya nu geus medal dina wangun buku di antarana:
# *Jamparing* (1984)
# *Gondéwa* (1987)
# *Maung Bayangan* (1995)
# *Lagu Hujan Silantang* (2003).
Dina taun 1996, karya dangdingna kapilih jadi pinunjul 1 dina pasanggiri nulis dangding tingkat Jawa Barat. Sawatara sajakna ngébréhkeun situasi tragis diri dina ngahontal tujuan ahirna. 
salah sahiji Sajak Étti:

**Maung Bayangan** 
*Kuring maung bayangan!* 
*diboro lantaran sérong*
*diburu lantaran pamuk*
*sérong ciciptaan nu lohong*
*pamuk lantaran dirucuk*
*da puguh jaman durjana*
*Kuring maung bayangan!*
*ringkang didodoho maot*
*rénghap diintip ku pati*
*hayang ngider méméh jengker*
*ngaranjah saacan ajal*
*bari tigin pikeun Gusti*

## Referensi
Pausahaan Jasa

**Pausahaan jasa** nyaéta hiji pausahaan anu kagiatan poko operasional usahana boga tujuan keur meunangkeun *pendapatan* atawa *penghasilan* ku jalan ngajualan jeung nyadiakeun jasa-jasa. Pausahaan jasa mangrupa pausahaan anu kagiatan utamana méré atawa ngajual jasa.

## Karakteristik Pausahaan Jasa
Karakteristik tina kagiatan pausahaan jasa di antarana; (a) barang anu dijual atawa ditawarkeun nyaéta barang nu fisikna teu ngawujud, (b) teu miboga standar harga nu pasti, (c) bergerak dina widang pelayanan nu ngababarikeun, méré kanyamanan, atawa kani’matan ka konsumén nu ngabutuhkeunana, (d) teu bisa dipisahkeun, hartina euweuh pamisahan antara produksi jeung penjualan, nu hartina duanana dilakukeun sacara babarengan, (e) teu bisa disimpen hartina jasa henteu bisa disimpen pikeun dijual deui dina waktu nu béda.

## Jenis Pausahaan Jasa
thumb|150px|left|Jasa Transportasi Beus
Sababaraha pausahaan anu bergerak dina nyadiakeun jasa nyaéta; (1) **Jasa transportasi**, misalna pausahaan angkutan umum, taksi, beus, jeung penerbangan. (2) **Jasa profési**, miasalna Kantor Akuntan Publik (KAP), konsultan pajak, jeung notaris. (3)  **Jasa hiburan**, misalna bioskop, kebon binatang, jeung taman wisata. (4) **Jasa tempat tinggal**, misalna hotél, motél, jeung asrama. (5) **Jasa réparasi jeung pemaliharaan**, misalna béngkél mobil jeung motor, pencucian mobil jeung motor. (6) **Jasa kecantikan**, misalna salon kecantikan.

## Referensi
Baskét

[thumb|right|Pamaén baskét [Michael Jordan]]

**Baskét** nyaéta kaulinan nu dipaénkeun ku dua regu anu masing-masing 5 urang pamaén. Unggal regu paheula-heula pikeun ngasupkeun bola saloba-lobana kana karanjang lawan jeung nyegah lawan ngasupkeun bola kana karanjanngna sarta meunangkeun bola. Dina taun 1930 geus aya paguyuban saperti  *Chinese EnglishSchool*, *Tionghwa Hwee*, *Fe Leon Ti Yu Hui*, jeung *Pheng Yu Hui* (*Sahabat*). *Sahabat* nyaéta klub asal Sony Hendrawan (Liem Tjien Sion), salah sahiji legenda baskét Indonésia. Sanggeus  Proklamasi Kamerdékaan, 17 Agustus 1945, olahraga baskét mimiti dipikawanoh dikota-kota saperti Yogyakarta jeung Solo. Nalika PON (*Pekan Olahraga Nasional*) I taun 1948 di Solo, bola baskét munggaran dimaénkeun di *level* nasional. Peserta PON I masih diwatesan kénéh ogé paguyuban-paguyuban pamaén pribumi saperti PORI Solo, PORI Yogyakarta, jeung *Akademi Olahraga Sarangan*. Dina taun 1951 nalika pagelaran PON II, baskét geus dipaénkeun ku lalaki jeung awéwé.

## Referensi
Raksukan

thumb|Baju kaméja
**Raksukan** nyaéta mangrupa kabutuhan utama manusa salian dahar jeung tempat dumuk.

## Fungsi 
Fungsi saujratna tina raksukan téh nyaéta pikeun nutupan awak tina panasna panon poé, tirisna angin jeung ngjaga suhu awak sangkan tetep  stabil, salain ti éta raksukan téh jadi enteung budaya masarakat anu aya. 
Ditilik tina agama raksukan téh pikeun nutupan orat, jeung pikeun perhiasan maksudna pikeun mamanis dina dangdosan di hareupeun Gusti Alloh jeung sasama manusa.

## Bahan 
Mimitina manusa ngamangpaatkeun kulit tangkal jeung kulit sato pikeun bahan raksukan. Tuluy ngamangpaatkeun bola tina kapas, bulu domba sarta sutra anu satuluyna dijadikeun bahan dasar dijieuna raksukan. Ayeuna dipikawanoh rupa-rupa jinis kaén di antarana:  
* Sutra
* Wol
* Tetoron
* Mori

## Jenis 
* Baju
* Baju renang
* Kaméja
* *T-shirt*
* Kaos
* Kaos kaki/Sarung leungeun
* Jubah
* Jilbab
* Calana
* Calana renang
* Calana jins
* Sontog 
* Topi
* Dasi
* Sarung
* Rok
* Sorjan
* Sapatu
* Sendal
* Kutang
* Baju adat

## Rujukan
Candi Borobudur

thumb|250px|right|Panorama Candi Borobudur
**Candi Borobudur** nyaéta candi panggedéna nu aya di Indonesia. Perenahna di Magelang, Jawa Tengah kurang leuwih 40&nbsp;km ti Yogyakarta.											

## Sajarah
Borobudur diwangun kurang leuwih taun 800 M atawa abad ka-9. Raffles nitah H.C Cornelius, insinyur Walanda sangkan nalungtik lokasi éta banda purbakala. Taun 1835, ieu  candi mimiti digali tur tuluy dipugar nepi ka jaman Walanda ngajajah nagri urang. 
Sanggeus Indonésia merdeka, taun 1956 pamaréntah Indonésia ménta bantuan ka UNESCO sangkan nalungtik karuksakan Borobudur. Tuluy dina taun 1963, kaluar kaputusan resmi pamaréntah pikeun ngoméan Candi Borobudur nu bérés dina taun 1984. Ti mimiti taun 1991 Candi Borobudur ditetepkeun minangka *World Heritage Site* atawa Warisan Dunya ku UNESCO.

## Referensi
Hoobastank

thumb|300px|Personil Hoobastank baheula
**Hoobastank** nyaéta grup musik *rock alternatip* asal Amerika anu dibentuk taun 1994. Personil Hoobastank ayeuna nyaéta Doub Robb (vokal), Dan Estrin (gitar) jeung Chris Hesse (drum). Sababaraha taun ka hareupna, Hoobastank sok mangung di Daérah California kidul. Karir awal Hoobastank meunang loba kritikan, salah sahijina nyaéta datang ti Radio Wowing anu nyebutkeun yén lagu-lagu Hoobastank mah *derivative* jeung céngéng.

## Diskografi
Debut awal ieu grup musik dirilis taun 1997 kalayan judul *MUFFINS*. Tapi geuningan album *MUFFINS* bisa disebut album gagal, kitu ogé album T''HEY SURE DON'T MAKE BASKETBALL SHORTS LIKE THEY USED TO* (1998) jeung *FORWARD* (2000). Tapi kaayan robah sanggeus Hoobastank ngarilis album kaopatna anu dijudulan *HOOBASTANK* (label rekaman: *Island Records*). Ieu album bisa ditarima ku halayak, malah mah meunang dua platinum. Taun 2002, Hoobastank ngarilis album *THE TARGET*, tapi henteu sasuksés album kaopatna. Tapi ieu hal langsung ditebus ku album *THE REASON* anu dirilis taun 2003 kalayan lagu andalan *The Reason, Crawling in the Dark* jeung *Running Away*. Album *EVERY MAN FOR HIMSELF anu dirilis taun 2006 dilélér *Gold Medal*. Pamungkas, nyaéta album *FOR(N)EVER* anu dirilis taun 2008 kalayan lagu andalan *My Turn*, ieu album asup ka posisi 7 *Billboard Top Rock Album* di Awal-awal rilisna.

## Référénsi
Topi

thumb|Topi
**Topi** nyaéta dudukuy modél luar negri. 
**Topi** asalna ti Chitral jeung Gilgit daérah anu ayeuna ayana di Pakistan beulah kulon.

## **Sajarah topi**
Topi nyaéta tutup sirah anu dipaké pikeun sababaraha alesan, saperti pikeun upacara atawa agama, pikeun kasalametan, jeung pikeun aksésori *fashion*.

## Jinis-jinis Topi 
## catetan
Pausahaan Dagang

**Pausahaan dagang** nyaéta pausahaan anu kagiatan utamana néangan kauntungan (laba) tina hasil ngajual jeung meuli barang dagangan boh sacara tunai boh ngaliwatan transaksi nu sifatna *krédit*.

## Karakteristik Pausahaan Dagang
Aya sababaraha anu jadi karakteristik pausahaan dagang di antarana;
# kagiatanna nyaéta meuli barang dagangan pikeun dijual deui tapi teu ngarobah bentuk;
# miboga sasaruaan harga dina unggal unit barang nu ditawarkeun;
# pendapatan poko meunang tina penjualan barang dagangan;
# laba usaha poko meunang tina penjualan bersih dikurangan harga perolehan tina biaya-biaya.

## Referensi
Dasi

right|thumb|180px|Dasi

**Dasi** nyaéta asésoris papakéan nu dibeulitkeun kana beuheung ti hareup lamun urang maké baju bukaan.  Bentukna lawon anu ipis jeung panjang, anu miboga sisina anu méncos. Dasi téh aya dua rupa dasi kukupu jeung dasi panjang.
 
## Dasi dina Islam
Dumasar kana sajarahna, Mufti Siraj Desai nyawang yén dasi lain simbol salib jeung lain simbol agama. Ku lantaran kitu muslim bisa maké dasi dina kondisi nu tangtu. Tapi, ku sabab dasi jaman ayeuna teu boga pungsi iwal tina modél, jadu makruh hukum maké dasi. Lantaran saréat henteu meunangkeun saurang muslim pikeun maké papakéan anu teu mangpaat. Tapi, lamun di tempat gawé atawa sakola ditungtut pikeun maké dasi lain alatan formal seperti saméméhna dijelaskeun, jeung lain nurutan budaya barat atawa percaya yén dasi téh simbol kahormatan, maka hukumna dosa. Saluyu jeung dauhan Alloh, anu hartina *...Naha maranéh ngarepkeun kahormatan ti batur (jalma kapir)? Kudu dipikanyaho yén sakabéhna izzah milik Alloh.” (An Nisa 4: 139) Numutkeun Siraj Desai, urang muslim baé maké papakéan jalma-jalma kapir aslkeun éta téh alatan kabutuhan, saperti baju jeung calana, tapi ulah percaya kana ajén-ajén budayana. Lamun hal éta dilakukeun  éta ka asup haram. Sakumaha sabda Rasulullah anu diriwayatkaeun At Thabarani, *Lain bagian ti urang, saha anu mraktékkeun cara-cara jalma lain ( salain Islam ).

## Rujukan
Kolesterol

thumb|DIAGRAM KOLESTEROL

**Kolesterol** nyaéta bahan anu ngandung lemak (lipid) mangrupa bagian tina membran luar sél dina jero awak sato. Dina jero awak urang aya lemak anu ngawengku kolesterol jahat anu biasa disebut LDL (*Low Density Lipoprotein*) di mana lemak ieu téh cicingna dina pembuluh darah.
 
## **Cara Ngandalikeun Kolesterol** 
Sababara cara sangkan urang bisa ngendalikeun kolesterol : 
# Diet, konsumsi dahareun anu rendah lemak jeung kolesterol. Misalna ku cara ngokonsumsi susu anu lemak jeung ngurangan ngadahar daging. Pilih dahareun anu kandungan *lemak tak jenuh* daripada kandungan lemak jenuh. Minyak anu dipaké pikeun ngagoréng sacara tuluy-gumuluy bisa ningkatkeun kadar kolesterol, jadi alusna mah singkahan dahareun anu digoréng.
# Konsumsi kadaharan anu miboga kandungan serat saperti gandum, beubeutian, sayur-sayuran jeung bungbuahan. Jinis kadaharan ieu bisa nyerep kolesterol anu aya dina jero getih jeung ngaluarkeun tina awak. 
# Konsumsi antioksidan, kandungan antioksidan ayana dina bungbuahan saperti jeruk, strawbery, gedang, wortel, jeung waluh. MengkoNgadahar bawang bodas sacara taratur bisa nurunkeun kadar kolesterol.
# Ingkahan alkohol jeung ngaroko. 
# Olahraga

## catetan
Simple Plan

thumb|300px|Kénca ka katuhu: Chuck Comeau, Jeff Stinco, Pierre Bouvier, Sébastien Lefebvre, David Desrosiers
**Simple Plan** nyaéta salah sahiji grup musik aliran *punk-pop acts* asal Kanada anu kawilang suksés. Anggotana nyaéta Pierre Bouvier (vokal), Jeff Stinco (gitar), David Desrosiers (bass), Sebastien Lefebvre (gitar), jeung Chuck Comeau (drum). Suksés ieu diteruskeun di Album kaduana anu dijudulan *Still not Getting any* anu dirilis tanggal 26 Oktober 2004 kalayan label rekaman *Lava Records*. Lagu andalan dina ieu album nyaéta *Welcome to My Life*. Taun 2008, Bouvier, spk ngarilis album anu judulna *Simple Plan*. Anu pamungkas, Simple Plan ngarilis albm *Get Your Heart On!* tanggal 21 Juni 2011.

## Référénsi
Lentong

thumb|200px|right|Salasahiji pola lentong basa Sunda
**Lentong** Nyaéta pakakas kalimah atawa alat sintaksis  nu mangrupa pola robahna nada jeung tekenan nu binarung jeung randegan waktu ngucapkeun kalimah katut babagianana; pola méré tekenan binarung jeung turun atawa naékna nada nu dipungkas ku randegan. Lentong kaasup  unsur prosodi atawa supraségméntal, tegesna unsur anu aya di luareun basa tulis, ayana dina lisan.

Nu kaasup kana lentong nyaéta dangka, tekenan, randegan, wirahma, jeung nada. Saterusna inyana nerangkeun kieu: Umumna, engang kadua ti ahir anu sok dibédaskeun atawa diteken téh, iwal upama  engang kadua ti ahir téa disilabikeun (inti engangna) vokal [e], e pepet. dina kecap nu pandéna kitu mah tekenan téh dina engang ahir.
Lentong nanya béda jeung lentong ngajawab, kitu deui jeung lentong nitah. Malah lentong budak teu sarua jeung lentong kolot.  Atuh lentong nyi mojang teu sarua deuih jeung lentong ki bujang. Lentong Sunda anu kadéngé béda pisan jeung lentong lulugu nyaéta lentong urang Kanékés (Baduy).  Jadi lain kekecapanana baé anu béda jeung basa Sunda Priangan téh.

## Rujukan
Hotel

[200px|thumb|right|[Hotel des Indes di Jakarta (1945-1948)]]
[200px|thumb|right| Hotél [Amstel di Amsterdam.]]
[200px|thumb|right| Hotél Llao llao di [Argentina.]]
[200px|thumb|right| Hotél [Nara di Jepang.]]
**Hotél** nyaéta hiji wangunan, lambang, pausahaan atawa badan usaha *akomodasi* nu nyadiakeun *pelayanan* jasa panginapan, nyadiakeun kadaharan jeung inuman sarta fasilitas jasa lianna anu sakabéh pelayanan éta téh keur masarakat umum, boh nu meuting di éta hotél boh nu ngagunakeun fasilitas nu tangtu nu dipiboga ku éta hotél. Wangenan hotél dumasar Kaputusan Menteri Parpostel no KM 94/HK103/MPPT 1987, hotél mangrupa hiji jenis *akomodasi* nu ngagunakeun sabagian atawa sakabéh wangunana pikeun nyadiakeun jasa pelayanan, panginapan, kadaharan jeung inuman sarta jasa lianna keur umum nu dikokolakeun sacara komérsial sarta nyumponan katangtuan persaratan nu ditangtukeun dina kaputusan pamaréntah.

## Karakteristik Hotél
Nu ngabédakeun antara hotél jeung industri lianna nyaéta; (a) industri hotél kagolong industri *padat modal* sarta *padat karya*, (b) dipangaruhan ku kaayaan jeung parobahan séktor ékonomi, pulitik, sosial, budaya, jeung kaamanan lingkungan, (c)  ngahasilkeun jeung masarkeun sacara babarengan jeung temapat diaman jasa layanana dihasilkeun, (d) waktu operasi salila 24 jam sapoé, (e) ngajadikeun konsumén siga raja atawa patner dina usaha.

## Jenis Hotél
Nangtukeun jenis hotél teu leupas tina kabutuhan konsumén jeung ciri atawa sifat has nu dipiboga ku wisatawan (Tarmoezi, 2000).  Dumasar éta hal, bisa ditempo tina lokasi di mana hotél dibangun, nepi ka dikelompokkeun jadi; (a)** Citi hotel**, hotel nu lokasina di perkotaan, biasana keur masarakat nu boga maksud cicing sakeudeung.  City hotel ogé salaku tempat transitl sabab biasana dicicingan ku para palaku bisnis nu ngamangpaatkeun fasilitas jeung palayanan bisnis nu disadiakeun ku hotél. (b) **Résidéntial hotél**, hotel nu lokasina di daérah pasisian kota gedé nu jauh ti karaméan kota, tapi babari ka tempat kagiatan usaha. Ieu hotel lokasina di daérah-daérah tenang, utaman lantaran keur masarakat nu hayang cicing lila. (c) **Resort hotel**, hotel nu lokasina di daérah pagunungan atawa pantai, di ujung dano atawa ujung aliran walungan.  (d) **Motél (motor hotel)**, lokasina di pasisian atawa disanjang jalan raya nu ngahubungkeun hiji kota jeung kota gedé lianna, atawa di pasisian jalan raya deukeut ka gapura atawa wates kota gedé.

## Klasifikasi Hotél
Numutkeun kaputusan diréktorat Jéndral Pariwisata, Pos dan Télékomunikasi no 22/U/VI/1978 tanggal 12 Juni 1978 (Endar Sri, 1996 : 9), klasifikasi hotél dibédakeun ku ngagunakeun simbol béntang antara 1-5. Beuki loba béntang nu dipiboga ku hiji hotel, beuki alus kualitasna. Penilaian dilakukeun salila 3 taun sakali maké tatacara sarta nangtukeunana dilakukeun ku Direktorat Jendral Pariwisata.

## Referensi
Étém

**Étém** (*ani-ani*) nyaéta pakakas sabangsa péso leutik anu dijieun husus paranti ngala paré ranggeuyan. 

Dina tradisi masarakat Sunda, étém dipaké keur ngala paré nalika panén. Masarakat umumna leuwih milih ngagunakeun étém ti batan arit, sabab aya kapercayaan atawa sajarah karuhun anu dicekel pageuh nepi ka kiwari. 

Dumasar kana kapercayaan tradisional masarakat Sunda jeung Jawa, nalika panén téh teu meunang ngagunakeun arit atawa bedog anu katingalna seukeut tur sangar. Maranéhna kudu ngagunakeun étém, nyaéta péso leutik nu bisa disumputkeun dina dampal leungeun.

## Wangun jeung Cara Maké 
Étém diwangun ku sabilah péso leutik anu dipasang dina kai leutik atawa awi sagedé ramo. Kai ieu gunana pikeun panyekel (gaganti gagang). Cara makéna nyaéta:
# Kai panyekelna diselipkeun dina sela-sela ramo (biasana antara ramo tengah jeung jari manis).
# Ranggeuyan paré ditarik ku curuk, tuluy diteukteuk deukeut puhu bulirna maké péso étém nu aya dina dampal leungeun.
# Paré hasil ngetem biasana dikumpulkeun jadi sakeupeul-sakeupeul, tuluy ditalian jadi geugeusan.

## Filosofi jeung Kapercayaan 
Dina tradisi masarakat Sunda, étém lain saukur alat gawé, tapi miboga harti filosofis anu jero. Masarakat percaya yén paré téh ngawujud tina déwi Nyi Pohaci Sanghyang Asri anu kudu dipikahormat. 

Aya sababaraha alesan kunaon étém dipaké:
* **Rasa Hormat**: Déwi paré dianggap miboga jiwa anu lemes sarta *handap asor*. Upama panén maké bedog atawa arit, dianggap kasar sarta bakal nyieun Sanghyang Asri reuwas atawa sieun.
* **Silih Tulung**: Ngala paré hiji-hiji ku étém merlukeun tanaga jalma réa. Ieu nyiptakeun tradisi gotong-royong sarta méré lolongkrang pikeun tatangga nu teu boga sawah milu dibuat (ngala paré) pikeun meunangkeun upah (*bawon*).

## Kaonjoyan jeung Kakurangan 
### Kaonjoyan 
* Bisa milih paré anu bener-bener geus asak, sahingga kualitas paré tetep kajaga.
* Siki paré henteu gampang murag (rontog) nalika diteukteuk alatan prosésna anu kacida lemesna.
* Cocog pikeun variétas paré lokal (paré jangkung) anu umurna lila.

### Kakurangan 
* Merlukeun waktu anu lila pisan dibandingkeun ngagunakeun arit atawa mesin combine harvester.
* Waragad panén jadi leuwih mahal alatan merlukeun loba tanaga gawé.

## Sajarah sarta Pelestarian 
Nepi ka ayeuna, étém masih kénéh dipaké dina upacara tradisional Sérén Taun di sababaraha daérah di Tatar Sunda, saperti di Kuningan, Sukabumi, Banten, jeung Bogor. Sanajan di sawah-sawah irigasi téhnis geus loba kaganti ku pakakas modéren, étém tetep jadi simbol kearifan lokal Sunda dina ngokolakeun huma.

## Tutumbu Kaluar 
* Éntép Séureuh Budaya Panén ku Étém
* Kamus sarta Literatur Sunda di Kiblat Buku Utama

## Referensi
Duduh Durahman

**Duduh Durahman** atawa **Abah Duduh** nyaéta jurnalis, sastrawan Sunda, jeung aktor teater. Lahir di Ciwidey tanggal 26 Mei 1939 ti H.Iskandar Saleh Syahbana jeung Siti Aisah Carwati.

Duduh kasohor minangka kritikus film jeung sastra Sunda.

Dina widang sastra, anjeunna kungsi nulis kumpulan bahasan, talaah, aprésiasi, kritik, jeung pangamatanana kana karya sastra Sunda dina buku *Petingan* (1983), *Catetan Prosa Sunda* (1984), *Salumar Sastra* (1989) jeung *Sastra Sunda Saulas Sausap*(1991). Kritikan-kritikanana seukeut pisan dina nganalisis hiji karya. Alatan éta ogé anjeunna sering kapeto jadi girang pangajén Hadiah Sastra LBSS nu diayakeun ti taun 1990. Taun 1993 kungsi jadi pinunjul ka II dina nulis éséi.

Minangka editor, Duduh jeung Abdullah Mustafa sarta Karno Kartadibrata medalkeun *Sawidak Carita Pondok*(1983). Tuluy minangka pangarang fiksi, anjeunna ngarang carita detektif nu dikumpulkeun dina *Ajalna Sang Béntang Pilem*. Ieu buku heunteu ngagunakeun sandi asmana, tapi ngagunakeun ngaran aslina, Duduh Durahman. Caritana ogé dipintonkeun dina wangun drama.

Dina widang téater kungsi jadi aktor dina pagelaran "Khotbah Munggaran di Pajajaran" karya Yus Rusyana, garapan Liga Drama Bumi Siliwangi IKIP Bandung (1966). Tuluy taun 1982 jadi *Goak Nitipraja* dina pagelaran "Karto Loewak"na STB (Studiklub Teater Bandung) garapan sutradara Suyatna Anirun. Salian ti éta, anjeunna ogé jadi salah sahiji *Pendiri Forum Film Bandung* (FFB) sarta kungsi jadi girang pangajén dina *Festival Film Indonesia* (FFI) 1981 di Surabaya. Alatan pangaweruh nu kacida euyeubna dina widang film jeung téater, sastrawan Mochtar Lubis méré jujuluk minangka *ensiklopedi film berjalan*. 
Taun 1999 Duduh dilélér Hadiah Sastra Rancagé ku Ajip Rosidi.

## Referensi
Yunani

**Yunani**, ogé kawanoh salaku **Hellas** jeung resmina **Républik Yunani** (***Hellenic Republic***) mangrupa hiji nagara di Éropa tenggara. Yunani tepung wates jeung Albania, Makédonia, jeung Bulgaria di kalér, jeung Turki di wétan. Laut Aegea aya di wétaneun daratan utama Yunani, Laut Ionia di kulon, jeung Laut Tengah di kidul.

## Babagian administratif 
Ti réformasi Program Kallikratis dipakékeun dina 1 Januari 2011, Yunani diwangun ku tilu belas périféri dibagi kana 325 kotamadya. Aya ogé hiji daérah otonom, Gunung Athos (, "Gunung Suci").

|}

## Tempo ogé 
* Daptar nagara

## Réferénsi 
## Tumbu kaluar 
*  Portal kaprésidénan Yunani
*  Loka resmi ngeunaan pariwisata
*  Jaringan Helenik 
*  Atlas Yunani di Euratlas
Binahong

**Binahong** nyaéta ngaran tutuwuhan ti Tiongkok anu dipikawanoh minangka ubar, ngaran aslina nyaéta *Dheng San Chi*. Ieu tutuwuhan téh geus dipikawanoh miboga mangpaat pikeun ubar anu kacida alusna sarta geus rébuan taun dikonsumsi ku urang Tiongkok, Koréa, Taiwan jeung réa-réa deui.  Watangna beyé, silindris, silih meulit, warnana beureum.

## Referensi
## Tutumbu Kaluar
*